Krakių naujosios kapinės

Krakių naujosios kapinės – veikiančios kapinės Kėdainių rajone, Krakių kaime, 0,8 km į vakarus nuo Krakių miestelio centro. Įsikūrusios ties Peštiniukais, Betygalos gatvės tęsinyje, prie kelio . Kapinių sklypas stačiakampis, lygaus reljefo, pakraščiuose ir abipus pagrindinio tako apsodintas medžių (daugiausia tujų) eilėmis, aptvertas metaline tvora. Pagrindiniai vartai pastatyti nuo kelio pusės. Juos sudaro du baltų plytų stulpai, dekoruoti įmūrytų raudonų plytų kryžiais, su metalinėmis varčiomis.
miniatiūra|left|220px|Pagrindinis takas

Kėdainių rajono savivaldybės patvirtintame kapinių sąraše Krakių miestelio naujosios kapinės užima 0,5158 ha plotą.Kėdainių rajono teritorijoje esančių kapinių sąrašas kedainiai.lt 2025-10-07 

2012 m. liepos mėn. kapinės buvo surašytos ir suskaitmenintos. Nustatyta: palaidoti – 1061 žmogus, bevardžiai antkapiai – 46, nebeįskaitomi antkapiai – 2.Kėdainių r. Krakių naujosios kapinės atminimoknyga.lt	

2021 m. Krakių seniūnijos rūpesčiu kapinės buvo atnaujintos: pakeista senoji metalinė tvora, susidėvėję stulpai. Buvo aptverta visa teritorija, nes dalis kapinių iš viso neturėjo tvoros.Krakių seniūnijoje nauja tvora aptvertos dar dvejos kapinės rinkosaikste.lt 2021-06-11 

 Žymūs palaidojimai

 Petronėlė Levenaitė-Gaučienė (1863–1957) – knygnešė, tretininkė
 Jonas Viržonis (1899–1999) – vargonininkas, chorvedys, pedagogas

 Šaltiniai 

Kategorija:Kėdainių rajono kapinės
kategorija:Krakės